ᱢᱩᱢᱛᱟᱡᱽ ᱥᱟᱱᱛᱤ

ᱢᱩᱢᱛᱟᱡᱽ ᱥᱟᱱᱛᱤ (᱒᱘ ᱢᱮ ᱑᱙᱒᱖ – ᱑᱙ ᱚᱠᱴᱚᱵᱚᱨ ᱑᱙᱘᱙) ᱫᱚ ᱯᱨᱤ-ᱯᱟᱨᱴᱤᱥᱚᱱ ᱵᱷᱟᱨᱚᱛᱤᱭᱚ ᱥᱤᱱᱮᱢᱟ ᱨᱮ ᱢᱤᱫ ᱮᱠᱴᱨᱮᱥ ᱮ ᱛᱟᱦᱮᱸ ᱠᱟᱱᱟ᱾ ᱑᱙᱔᱐ ᱟᱨ ᱑᱙᱕᱐ ᱨᱮᱭᱟᱜ ᱮᱛᱚᱦᱚᱵ ᱥᱮᱫ ᱨᱮ ᱵᱚᱞᱤᱣᱩᱰ ᱯᱷᱤᱞᱢ ᱨᱮ ᱠᱟᱹᱢᱤ ᱠᱟᱛᱮ, ᱩᱱᱤ ᱵᱷᱟᱨᱚᱛ ᱦᱟᱹᱴᱤᱧ ᱛᱟᱭᱚᱢ ᱯᱟᱠᱤᱥᱛᱟᱱ ᱮ ᱩᱪᱟᱹᱲ ᱮᱱᱟ ᱟᱨ ᱟᱡᱟᱜ ᱮᱱᱴᱮᱨᱴᱮᱱᱢᱮᱱᱴ ᱠᱮᱨᱤᱭᱚᱨ ᱠᱷᱚᱱ ᱨᱤᱴᱟᱭᱟᱨ ᱮᱱᱟ᱾

ᱩᱱᱤ "ᱫᱟ ᱡᱩᱵᱤᱞᱤ ᱜᱚᱨᱞ" ᱞᱮᱠᱟᱛᱮ ᱩᱨᱩᱢ ᱛᱟᱦᱮᱸ ᱠᱟᱱᱟ ᱪᱮᱫᱟᱜ ᱥᱮ ᱩᱱᱤ ᱵᱟᱥᱟᱱᱛ (᱑᱙᱔᱒) ᱟᱨ ᱠᱤᱥᱢᱟᱛ (᱑᱙᱔᱓) ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱟ᱾ ᱩᱱᱤ ᱢᱟᱝᱛᱤ (᱑᱙᱔᱒), ᱵᱟᱥᱟᱱᱛ (᱑᱙᱔᱒), ᱵᱟᱫᱟᱞᱛᱤ ᱫᱩᱱᱤᱭᱟ (᱑᱙᱔᱓), ᱠᱤᱥᱢᱟᱛ (᱑᱙᱔᱓), ᱫᱷᱟᱨᱛᱤ (᱑᱙᱔᱖), ᱜᱷᱟᱨ ᱠᱤ ᱤᱡᱽᱡᱟᱛ (᱑᱙᱔᱘) ᱟᱨ ᱟᱦᱩᱛᱤ (᱑᱙᱕᱐) ᱞᱮᱠᱟᱱ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱟ᱾

ᱮᱛᱚᱦᱚᱵ ᱡᱤᱭᱚᱱ
ᱢᱩᱢᱛᱟᱡᱽ ᱫᱚ ᱑᱙᱒᱖ ᱨᱮ ᱰᱤᱸᱜᱟ ᱨᱮ ᱡᱟᱱᱟᱢ ᱞᱮᱱᱟ, ᱵᱨᱤᱴᱤᱥ ᱵᱷᱟᱨᱚᱛ ᱨᱮᱭᱟᱜ ᱯᱟᱧᱡᱟᱵᱽ ᱯᱨᱚᱫᱮᱥ ᱨᱮᱭᱟᱜ ᱜᱩᱡᱽᱨᱟᱛ ᱦᱚᱱᱚᱛ ᱨᱮ ᱢᱤᱫ ᱯᱟᱧᱡᱟᱵᱤ ᱢᱩᱥᱞᱤᱢ ᱜᱷᱟᱨᱚᱸᱡᱽ ᱨᱮ᱾ ᱢᱩᱢᱛᱟᱡᱽ ᱤᱡ ᱮᱸᱜᱟᱛ ᱫᱚ ᱩᱱᱤ ᱟᱹᱰᱤ ᱦᱩᱰᱤᱧ ᱨᱮ ᱜᱚᱡ ᱮᱱᱟ ᱟᱨ ᱟᱡᱤᱡ ᱠᱟᱹᱠᱤ ᱫᱩᱞᱟᱹᱲ ᱡᱚᱛᱚᱱ ᱠᱮᱫᱮᱭᱟ᱾ ᱢᱩᱢᱛᱟᱡᱽ ᱤᱡ ᱠᱟᱠᱟ ᱩᱱᱤ ᱥᱮᱨᱮᱧ ᱟᱨ ᱮᱱᱮᱡ ᱪᱮᱫᱚᱜ ᱞᱟᱹᱜᱤᱫ ᱮ ᱩᱫᱜᱟᱹᱣ ᱠᱮᱫᱮᱭᱟ ᱡᱚᱠᱷᱚᱱ ᱩᱱᱤ ᱞᱟᱦᱳᱨ ᱫᱟᱬᱟ ᱮ ᱪᱟᱞᱟᱜ ᱠᱟᱱ ᱛᱟᱦᱮᱸᱫ ᱩᱱ ᱚᱠᱛᱚ ᱣᱟᱞᱞᱤ ᱥᱟᱦᱟᱵᱽ ᱩᱱᱤ ᱧᱮᱞ ᱠᱮᱫᱮᱭᱟ ᱟᱨ ᱛᱟᱭᱚᱢ ᱛᱮ ᱩᱱᱤ ᱠᱚᱞᱠᱟᱛᱟ ᱮ ᱪᱟᱞᱟᱣ ᱮᱱᱟ ᱟᱨ ᱑᱙᱓᱗ ᱨᱮ ᱥᱳᱦᱱᱤ ᱠᱩᱢᱦᱟᱨᱟᱱ ᱨᱮ ᱠᱟᱹᱢᱤ ᱠᱮᱫᱟ᱾

ᱠᱮᱨᱤᱭᱚᱨ
ᱠᱤᱥᱢᱟᱛ ᱫᱚ ᱟᱡᱟᱜ ᱠᱮᱨᱤᱭᱚᱨ ᱨᱮ ᱡᱚᱛᱚ ᱠᱷᱚᱱ ᱢᱟᱨᱟᱝ ᱦᱤᱴ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱟᱨ ᱟᱥᱳᱠ ᱠᱩᱢᱟᱨ ᱠᱟᱹᱢᱤ ᱟᱠᱟᱫ ᱯᱷᱤᱞᱢ ᱵᱚᱠᱥ ᱚᱯᱷᱤᱥ ᱨᱮ ᱵᱮᱱᱟᱣ ᱯᱩᱭᱥᱟᱹ ᱨᱮᱭᱟᱜ ᱢᱟᱲᱟᱝ ᱨᱮᱠᱚᱨᱰ ᱠᱚ ᱵᱷᱟᱝᱜᱟ ᱠᱮᱫᱟ᱾ ᱱᱚᱣᱟ ᱠᱚᱞᱠᱟᱛᱟ ᱨᱮᱭᱟᱜ ᱨᱳᱠᱥᱤ ᱥᱤᱱᱮᱢᱟ ᱨᱮ ᱨᱮᱠᱚᱨᱰ ᱞᱮᱠᱟᱛᱮ ᱯᱮ ᱥᱮᱨᱢᱟ ᱫᱷᱟᱹᱵᱤᱡ ᱪᱟᱞᱟᱣ ᱞᱮᱱᱟ᱾ ᱱᱚᱣᱟ ᱨᱮᱠᱚᱨᱰ ᱓᱒ ᱥᱮᱨᱢᱟ ᱛᱟᱭᱚᱢ ᱥᱳᱞᱮ ᱦᱚᱛᱮᱛᱮ ᱵᱷᱟᱝᱜᱟ ᱞᱮᱱᱟ᱾

ᱯᱟᱨᱥᱚᱱᱟᱞ ᱡᱤᱭᱚᱱ
ᱢᱩᱢᱛᱟᱡᱽ ᱥᱟᱱᱛᱤ ᱫᱚ ᱣᱟᱞᱞᱤ ᱥᱟᱦᱟᱵᱽ ᱥᱟᱶ ᱵᱟᱯᱞᱟ ᱞᱮᱱᱟ, ᱯᱨᱤ-ᱯᱟᱨᱴᱤᱥᱚᱱ ᱵᱚᱞᱤᱣᱩᱰ ᱨᱮ ᱢᱤᱫ ᱯᱷᱤᱞᱢ ᱰᱟᱭᱨᱮᱠᱴᱚᱨ ᱟᱨ ᱚᱱᱚᱞᱤᱭᱟᱹ ᱛᱟᱦᱮᱸ ᱠᱟᱱᱟ ᱛᱚᱵᱮ ᱯᱟᱨᱴᱤᱥᱚᱱ ᱛᱟᱭᱚᱢ ᱠᱤᱱ ᱵᱟᱱᱟᱨ ᱑᱙᱕᱐ ᱥᱮᱫ ᱨᱮ ᱯᱟᱠᱤᱥᱛᱟᱱ ᱠᱤᱱ ᱩᱪᱟᱹᱲ ᱮᱱᱟ ᱟᱨ ᱑᱙᱗᱗ ᱨᱮ ᱥᱟᱦᱟᱵᱽ ᱫᱚ ᱦᱟᱨᱴ ᱯᱷᱮᱭᱞᱚᱨ ᱠᱷᱟᱹᱛᱤᱨ ᱜᱚᱡ ᱮᱱᱟ᱾

ᱢᱩᱢᱛᱟᱡᱽ ᱥᱟᱱᱛᱤ ᱑᱙ ᱚᱠᱴᱚᱵᱚᱨ ᱑᱙᱘᱙ ᱨᱮ ᱯᱟᱠᱤᱥᱛᱟᱱ ᱨᱮ ᱜᱚᱡ ᱮᱱᱟ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ